**Postupak otvaranja OPG-a**

**Koraci za - Otvaranje OPG-a**

Obiteljsko poljoprivredno gospodarstvo (OPG)**, se otvara u Uredu državne uprave u županiji u**

**kojoj prebivate, u odsjeku Služba za gospodarstvo i imovinsko - pravne poslove.**

**POTREBNA DOKUMENTACIJA ZA UPIS U UPISNIK POLJOPRIVREDNIH GOSPODARSTAVA:**

UPISNIK - POPUNJEN

PRESLIKA KARTICE ŽIRO RAČUNA NOSITELJA OPG-a

PRESLIKA OSOBNE ISKAZNICE ZA NOSITELJA OPG-a

PRESLIKA OSOBNE ISKAZNICE ZA ČLANA/ČLANOVE OPG-a

POSJEDOVNI LIST ZA POLJOPRIVREDNO ZEMLJIŠTE KOJE SE UPISUJE - ORIGINAL, NE STARIJI

OD 6 MJESECI

UGOVOR O ZAKUPU OVJEREN KOD JAVNOG BILJEŽNIKA (UKOLIKO

POLJOPRIVREDNO ZEMLJIŠTE NIJE U VLASNIŠTVU OPG-a)

POTVRDA OBVEZNIKA PDV -a (ako je PG već obveznik PDV-a)

PRESLIKA DOKUMENATA OVLAŠTENIH USTANOVA (zavodi, Hrvatski stočarsko selekcijski

centar, Upisnik proizvođača sjemena, Upisnik proizvođača vina, Središnji popis matičnih

grla i jata)

70 Kn DRŽAVNIH BILJEGA.

Kao nositelj gospodarstva potrebno je da podnesete zahtjev za upis u Upisnik na prepisanim

obrascima, te nakon samog upisa dobivate Rješenje, a poljoprivrednom gospodarstvu izdaje se

Matični identifikacijski broj poljoprivrednog gospodarstva *(MIBPG).*

**Najbitnije za upis je da imate u posjedu objekt za poljoprivrednu proizvodnju, zemljište ili**

**stoku.**

Potrebno je javiti se u (*Ured državne uprave )* prema mjestu Vašeg prebivališta, i priložiti podatak

o posjedu poljoprivrednog zemljišta ili posjedu stoke, ovisno o tome što upisujete kao djelatnost u

OPG, zatim podatke o nositeljima i članovima OPG-a. Članovi OPG-a moraju biti punoljetni članovi

ISTOG KUĆANSTVA koji imaju prebivalište na istoj adresi, te se bave radom na gospodarstvu**.**

**Troškovi registracije iznose od *70,00 - 500,00 kn.***

Obrazac za upis Obiteljskog poljoprivrednog gospodarstva se nabavlja u Narodnim Novinama, uz

sam obrazac potrebno je priložiti i ostalu potrebnu dokumentaciju kako bi se omogućilo

ostvarivanje samog upisa poljoprivrednog gospodarstva. Također bitna informacija je da za

otvaranje OPG-a ne treba osigurati temeljni kapital, niti treba imati odgovarajuću stručnu spremu.

Da bi se postiglo lakše plasiranje vlastitih proizvoda na tržište predlaže se otvaranje Obiteljskog

poljoprivrednog gospodarstva, a ujedno i kako bi se postigla mogućnost ostvarivanja državne

potpore u poljoprivredi.

Upisom u Upisnik OPG-a ne postaje se obveznikom vođenja poslovnih knjiga (npr. u slučaju

paušalnog oporezivanja), te se ovisno o prihodima može ili ne mora uključiti u sustav PDV-a.

Obveznik Poreza na dodanu vrijednost je onaj OPG koji ostvari primitke veće od 230.000,00 kuna

u jednoj poslovnoj godini. Obveznik PDV-a dužan je voditi poslovne knjige, te sam zaračunavati

PDV i uključivati isti u cijenu proizvoda i usluga. Porez na dohodak plaća se ako je vrijednost

ukupnih oporezivih isporuka dobara i obavljenih usluga u prethodnoj godini bila veća od

230.000,00 kn (obveznici PDV-a), ako je u prethodnoj kalendarskoj godini ukupni godišnji primitak

od obavljanja djelatnosti poljoprivrede i šumarstva veći od 80.500,00 kn, odnosno 35% iznosa

propisanog za obvezni ulazak u sustav PDV-a, ako se ostvaruju poticaji na način i pod uvjetima što

su propisani Zakonom o potpori poljoprivredi i ruralnom razvoju i ako se osoba koja obavlja

djelatnost poljoprivrede i šumarstva dragovoljno upiše u registar obveznika poreza na dohodak.

**Potrebno je voditi jednostavno knjigovodstvo:**

Knjiga primitaka i izdataka

Popis dugotrajne imovine

Knjiga prometa

Evidencija o tražbinama i obvezama

Knjiga ulaznih i izlaznih računa u slučaju ulaska u Sustav PDV-a

Treba otvoriti i **žiro račun** koji glasi na nositelja OPG-a (dakle žiro račun za fizičke osobe, na Odjelu

za građanstvo u poslovnoj banci).

**Izrada pečata OPG-a**

Pečat OPG-a ćete izraditi u trenutku kada započnete s obavljanjem djelatnosti u sklopu OPG-a, a

to je u trenutku upisa u Registar poreznih obveznika**. Za izradu pečata je potrebna sljedeća**

**dokumentacija:**

Rješenje o upisu OPG-a u Registar poljoprivrednika

Osobna iskaznica nositelja OPG-a

Potvrda o OIB-u.

OPG se treba nakon upisa u Upisnik prijaviti i u Poreznu upravu, te u Zavod za mirovinsko

osiguranje i to u roku od 8 dana od dana početka rada OPG-a.

Novim pravilnikom o dopunskim djelatnostima na OPG- u moguće je proširiti djelatnosti na

poljoprivrednom gospodarstvu - više o djelatnostima i pravilniku (NN. br. 76/14 ).

Otvaranje OPG-a smatra se i jednim od bitnih uvjeta za ostvarivanje državne potpore i natjecanja za fondove EU.